Diasporas konsultatīvās padomes
SĒDES PROTOKOLS Nr.3/2026

Rīgā, 2026. gada 18. septembrī

Norises vieta:
Ārlietu ministrija
Attālināti Zoom platformā
Sēde sākās: 14.00 (Rīgas laikā) 

Sēdi vada:
Zanda Grauze			Padomes priekšsēdētāja
Ārlietu ministrijas Īpašo uzdevumu vēstniece diasporas lietās
Sēdē piedalās: 
Indulis Bērziņš		Padomes priekšsēdētājas vietnieks 
				organizācijas “Latviesi.com” pārstāvis

Sēdē klātienē piedalās: 
Padomes locekļi:
Maija Bilsēna			Ārlietu ministrijas pārstāve
Baiba Bašķere			Ekonomikas ministrijas pārstāve
Vineta Ernstsone		Izglītības un zinātnes ministrijas pārstāve
Imants Lipskis	Labklājības ministrijas pārstāvis
Inta Mieriņa 	Latvijas Universitātes Diasporas un migrācijas pētījumu centra pārstāve
Irma Kalniņa			Saeimas Ārlietu komisijas pārstāve
Ērika Todjēre 			Valsts kancelejas pārstāve
Kārlis Žols			Latvijas Evaņģēliski Luteriskās baznīcas pasaulē pārstāvis
Pēteris Blumbergs		organizācijas “Pasaules Brīvo latviešu apvienība” pārstāvis
Justīne Krēsliņa		organizācijas “Eiropas Latviešu apvienība” pārstāve
Sabīne Irbe	biedrības “Eiropas Latviešu Jauniešu biedrība – Eiropas Jaunieši” pārstāve

Citi: 
Dace Melbārde		Ārlietu ministrijas pārstāve
Māris Zviedris			Centrālā vēlēšanu komisijas pārstāvis
Iveta Rozenfelde		Centrālā vēlēšanu komisijas pārstāve
Ieva Rubļevska		Aizsardzības ministrijas pārstāve
Dāvis Melnalksnis	Saeimas Pilsonības, migrācijas un sabiedrības saliedētības komisijas pārstāvis 
Aira Priedīte 			DKP Latviešu valodas un izglītības darba grupas pārstāve
Mārīte Kļaviņa		organizācijas “Pasaules Brīvo latviešu apvienība” pārstāve
Vineta Hibšmane		biedrības “esiLV” pārstāve
Ilga Švāne			organizācijas “Eiropas Latviešu apvienība” pārstāve
Ilze Atardo			organizācijas “Eiropas Latviešu apvienība” pārstāve
Helēna Vieta 			organizācijas “Eiropas Latviešu apvienība” pārstāve
Ieva Sprūde-Vālena 		organizācijas “Eiropas Latviešu apvienība” pārstāve
Gunita Vīksna 		organizācijas “Eiropas Latviešu apvienība” pārstāve
Laura Putāne 			organizācijas “Eiropas Latviešu apvienība” pārstāve
Laura Krūmiņa 	organizācijas “Eiropas Latviešu apvienība” pārstāve 
Ilze Tolpežņikova 	organizācijas “Eiropas Latviešu apvienība” pārstāve
Marija Dombrovska		Ārlietu ministrijas pārstāve
Kristīne Krastiņa		Ārlietu ministrijas pārstāve

Sēdē attālināti piedalās: 
Padomes locekļi:
Imants Zaķis			Iekšlietu ministrijas pārstāvis
Ilva Milzarāja 	Nacionālās elektronisko plašsaziņas līdzekļu padomes pārstāve 
Ieva Plūme 	Sabiedrības integrācijas fonda pārstāve
Zigmārs Erts	Viedās administrācijas un reģionālās attīstības ministrijas pārstāvis
Miks Muižarājs	biedrības “Ar pasaules pieredzi Latvijā” pārstāvis
Vera Antipova	organizācijas “Daugavas Vanagi” centrālās valdes pārstāve
Mārtiņš Andersons		organizācijas “Amerikas Latviešu apvienība” pārstāvis
Anita Andersone	organizācijas “Latviešu apvienība Austrālijā un Jaunzēlandē” pārstāve

Citi: 
Andra Baltmane 		DKP Diasporas kultūras darba grupas pārstāve
Agnese Rupenheite 	Kultūras ministrijas pārstāve
Anastasija Siņakoviča 	Saeimas Ārlietu komisijas pārstāve
Vita Ziemele	Viedās administrācijas un reģionālās attīstības ministrijas pārstāvis 
Raits Eglītis 			organizācijas “Pasaules Brīvo latviešu apvienība” pārstāvis
Kristīne Freiberga 	organizācijas “Pasaules Brīvo latviešu apvienība” pārstāvniecības Latvijā pārstāve
Diāna Kārkliņa		organizācijas “Amerikas Latviešu apvienības” pārstāve
Līga Baufale			Nodarbinātības valsts aģentūras pārstāve

Sēdes publiskā tiešraide tiek nodrošināta Ārlietu ministrijas mājas lapā un sociālajos tīklos.

Diasporas konsultatīvās padomes sēdes darba kārtība:
1. Īpašo uzdevumu vēstnieces diasporas lietās Zandas Grauzes ievadvārdi
2. Ārlietu ministrijas parlamentārās sekretāres Daces Melbārdes uzruna
3. Gatavošanās 15. Saeimas vēlēšanām
· [bookmark: _Hlk235538207]Centrālā vēlēšanu komisija
4. 72 stundu buklets “Kā rīkoties krīzes gadījumā, ja dzīvo ārpus Latvijas”
· Aizsardzības ministrija
5. Plāns darbam ar diasporu 2027.-2029. gadam
· Ārlietu ministrija
6. Dažādi


1. Īpašo uzdevumu vēstnieces diasporas lietās Zandas Grauzes ievadvārdi
Z. Grauze sveica Eiropas Latviešu apvienības pārstāvjus organizācijas jubilejā un informēja par sēdes dienas kārtību. 
2. Ārlietu ministrijas parlamentārās sekretāres Daces Melbārdes uzruna
D. Melbārde sveica diasporas organizācijas 75 gadu jubilejās kā arī Mārīti Kļaviņu ar iegūto apbalvojumu “Gada cilvēks Latvijas diasporā 2026”. D. Melbārde izsaka pateicību diasporas aktīvistiem par darbu 15. Saeimas vēlēšanu iecirkņu organizēšanā un diasporas informēšanā. Parlamentārā sekretāre izsaka atzinumu par diasporas organizāciju iesaisti “Plāns darbam ar diasporu 2027.-2029. gadam” izveidē un četru pamatvirzienu saglabāšanu plāna ietvaros:
· Latviskā identitāte;
· Cilvēkkapitāls un reemigrācija;
· Pilsoniskā līdzdalība un diasporas kopienu noturība;
· Tautsaimniecība un zinātne.
3. Gatavošanās 15. Saeimas vēlēšanām 
M. Zviedris informē par paveikto gatavojoties 15. Saeimas vēlēšanām. M. Zviedris norāda, ka 14. Saeimas vēlēšanās ārvalstīs nobalsoja 15,4% balsstiesīgo jeb nepilni 25 tūkstoši vēlētāju. Kā vēlamo sasniedzamo rezultātu 15. Saeimas vēlēšanām CVK minēja vismaz 30 tūkstošu diasporas vēlētāju dalību, saistībā ar ieviesto iespēju sūtīt pasta balsi uz Latvijas vēstniecībām mītnes zemēs, kurās būs pasta balsošanas iecirkņi, vai uz jebkuru citu pasta balsošanas iecirkni Latvijā vai pasaulē.  
I. Tolpežņikova jautā par 14. Saeimas vēlēšanās nepieņemtajām pasta balsīm un pasākumiem šādu gadījumu mazināšanai. 
M. Zviedris atbildot uz jautājumu, komentē par CVK darbu novērst un samazināt nepieņemto balsu skaitu, nodrošinot iespēju pasta balsi nosūtīt uz tuvāko vēstniecību. M. Zviedris informē par CVK mājaslapā izveidoto sadaļu par pasta balsošanu un informatīvajiem materiāliem. 
Z. Grauze aicina diasporas organizācijas turpināt aktīvi informēt Latvijas valstspiederīgos ārvalstīs par iespēju līdz 25. septembrim pieteikties balsošanai pa pastu. 
M. Kļaviņa iesaka sazināties ar CVK diasporas vēlēšanu iecirkņu koordinatoriem un aicina diasporas organizācijas turpināt informācijas izplatīšanu savās kopienās.  
I. Kalniņa ierosina informāciju par vēlēšanām nākotnē sagatavot arī angļu valodā.  
M. Zviedris norāda, ka ir iespējams izvērtēt svarīgāko instrukciju neoficiālu tulkošanu angļu valodā. 
M. Zviedris, atbildot uz M. Muižarāja jautājumu par pasta balsošanai reģistrēto vēlētāju skaitu, informē, ka līdz sēdes norisei pasta balsojumam ir reģistrējušies aptuveni 2000 vēlētāji. 
M. Muižarājs ierosina plašākai informācijas izplatīšanai uzrunāt nevalstiskās organizācijas, kā arī aicināt politiskās partijas informēt vēlētājus par pasta balsošanas iespējām.  
4. 72 stundu buklets “Kā rīkoties krīzes gadījumā, ja dzīvo ārpus Latvijas”
I. Rubļevska informē par Aizsardzības ministrijas (turpmāk – AiM) aktualizētu bukletu “Kā rīkoties krīzes gadījumā, ja dzīvo ārpus Latvijas”. I. Rubļevska norāda, ka bukleta pirmā versija tika izdota elektroniski 2022. gada sākumā sadarbībā ar Ārlietu ministriju, Kultūras ministriju un diasporu jumta organizācijām. 2026. gada pavasarī tika uzsākts darbs pie bukleta jaunās redakcijas. Bukleta maketēšanu plānots pabeigt 2026. gada oktobrī. I. Rubļevska informē, ka bukletā apkopota informācija par:
· Rīcības plānošanu krīzes situācijās;
· Kā uzzināt, kas notiek Latvijā;
· Digitālā drošība;
· Atbalsta sniegšana valsts aizsardzībai;
· Plašāka diasporu organizāciju kontaktinformācija. 
Prezentāciju skatīt 1. pielikumā.
J. Krēsliņa aktualizē jautājumu par bukleta iespējamo izdošanu citās valodās, tā izplatīšanas kanāliem un iespējām organizēt krīzes situāciju praktiskas izspēles. 
I. Rubļevska informē, ka buklets sākotnēji būs pieejams elektroniski latviešu valodā, bet nākotnē plānots sagatavot arī elektronisku versiju angļu valodā. AiM sagatavot konkrētu skaitu bukleta drukātus eksemplārus, kurus varētu izplatīt vēstniecībām. AiM plāno līdz š. g. Beigām noorganizēt diasporas organizāciju apziņošanas vingrinājumu, lai novērtētu, cik ātri un plaši iespējams izplatīt konkrētu informāciju. 
Z. Grauze informē, ka iespēju robežās Ārlietu ministrija iesaistīsies bukleta izplatīšanā vēstniecībām un diasporai.  
A. Priedīte aktualizē nepieciešamību bukletā skaidrot par mobilizāciju un tā piemērošanu ārvalstīs dzīvojošajiem Latvijas pilsoņiem. 
M. Kļaviņa aktualizē jautājumu par iespējām bukletu izplatīt ikgadējās vēstniecību tikšanās ar diasporu.  
G. Vīksna rosina izvērtēt iespēju norādīt vienotu radio frekvenci, kas būtu pieejams ārvalstīs.
I. Rubļevska norāda, ka bukletā ir ietverta sadaļa par rīcību militārā apdraudējuma gadījumā. Tiks izvērtēta iespēja precizēt informāciju par mobilizācijas regulējumu. Atbildot G. Vīksnai, informē, ka priekšlikums tiks izvērtēts.  
I. Bērziņš informē par jau īstenotajām krīzes situāciju izspēlēm. 
M. Bilsēna jautā par paredzētajiem izstrādes datumiem Ministru kabineta noteikumiem par Zemessardzes atbalstītājiem.  
I. Rubļevska informē, ka projektu plānots nodot saskaņošanā tuvāko nedēļu laikā. Noteikumus paredzēts pieņemt līdz 2026. gada beigām. 
A. Priedīte informē, ka biedrības “LAPAS” tīmekļvietnē ir izveidota civilās aizsardzības galda spēle “Drošības kods: kopiena”. 
J. Krēsliņa aktualizē jautājumu par mobilizācijas likuma atbilstību dubultpilsoņiem.  
5. Plāns darbam ar diasporu 2027.-2029. gadam
M. Bilsēna pateicas par veiksmīgo sadarbību iesaistītajām institūcijām un diasporas organizācijām “Plāns darbam ar diasporu 2027.-2029. gadam” projekta izstrādē. Informē par Plāna:
· Četriem rīcības virzieniem;
· Jaunajām iniciatīvām; 
· Diasporas forumiem;
· Informatīvajiem pasākumiem:
· Papildus priekšlikumiem;
· Turpmākajiem soļiem. 
Prezentāciju skatīt 2. pielikumā.
M. Muižarājs aktualizē jautājumu par diasporas politikas plāna īstenošanai pieejamā finansējuma apjomu, norādot, ka tas kopš 2018. gada nav palielināts.
J. Krēsliņa jautā par turpmāko rīcību, ja pēc Saeimas vēlēšanām plāna projekts netiek apstiprināts pašreizējā redakcijā. 
Z. Grauze norāda, ka nav prognozēta plāna neapstiprināšana vai būtiskas izmaiņas tā saturā. 
I. Kalniņa informē, ka šobrīd nav iespējams palielināt diasporas politikas īstenošanai paredzēto finansējumu saistībā ar valsts budžeta plānošanā noteiktajām prioritātēm drošības jomā.
6. Dažādi 
Z. Grauze informē, ka ārlietu ministre Baiba Braže vēlas atjaunot Latvijas ārējā tēla politikas koordinācijas padomes darbu un sasaukt sanāksmi. Līdz šim darbam padomē no DKP ir bijusi deleģēta biedrība “esiLV”. Ierosina deleģēto pārstāvi nemainīt. Biedrība “esiLV” pārstāvībai izvirza Vinetu Hibšmani. DKP locekļiem iebildumu nav, V. Hibšmane tiek deleģēta darbam padomē. 
Z. Grauze informē arī par nepieciešamību deleģēt DKP pārstāvi Sabiedrības integrācijas fonda (turpmāk – SIF) projektu konkursa programmas “Atbalsts diasporas un Latvijas bērnu kopējām nometnēm ” vērtēšanas komisijā. Ierosina atkārtoti izvirzīt Pasaules brīvo latviešu apvienības pārstāvi Jāni Andersonu. DKP locekļiem iebildumu nav, J. Andersons tiek apstiprināts darbam SIF konkursa komisijā. 
Valsts aizsardzības dienesta tiešsaistes seminārs diasporai plānots 2026. gada 28. oktobrī. Norises laiks tiks precizēts. 
Nākamā DKP sēde notiks š. g. 11. decembrī attālināti. 
I. Plūme informē, ka ir atklāts projektu pieteikumu konkurss programmai “Atbalsts diasporas un Latvijas bērnu kopējām nometnēm”. Konkursā pieejamais finansējums ir 140 865.00 EUR. 
Projektu pieteikumu iesniegšana līdz 2026. gada 6. oktobra plkst. 23.59. Informatīvais tīmekļseminārs projektu pieteicējiem plānots 2026. gada 22. septembrī plkst. 11.00. 
Prezentāciju skatīt 3. pielikumā.
I. Švāne ierosina reizi gadā veidot atvērto DKP sēdi ar paplašinātu diasporas organizāciju un kopienu iesaisti. 
Z. Grauze slēdza sēdi plkst. 16.15.

DKP priekšsēdētāja un sēdes vadītāja				Z. Grauze

Protokolēja 								M. Dombrovska
									K. Krastiņa

